Drie van Umtata voor vir bedrog en besit van diefstaltoerusting - DieHoorn
July 13, 2017July 14, 2017	Deur Marlene Malan
DRIE inwoners van Umtata het gister in die Prins Albert Landdroshof verskyn op aanklagte van bedrog en die besit van huis- en motorinbraaktoerusting.
Dit kom nadat Prins Albert en Klaarstroom se polisie hulle die nag van 28 Junie by die Beaufort-Wes / Prins Albert / Klaarstroom-padaan­sluiting net voor Meiringspoort vasgetrek het en die toerusting, asook handskoene, in hul motor aangetref het.
Die motor is by die maatskappy Avis by die Oos-Londen Lughawe gehuur.
Avis het ’n klag van bedrog teen die mans gelê omdat die toereteller van die motor ontkoppel en beskadig is, waarskynlik om te keer dat die kilometerlesing aangedui word.
Dit is hulle derde verskyning, omdat ’n tolk gister die eerste keer beskikbaar was. Die drie, in hul laat twintigs en vroeë dertigs, is nie gevra om te pleit nie.
Die saak is uitgestel omdat beskuldigde een se prokureur, Evert van Zyl van Prins Albert, nie teen­woordig kon wees nie.
Beskuldigdes twee en drie het aangedui dat hulle hul eie verdedi­ging gaan behartig.
Die Prins Albert Polisie het by navraag aan Die Hoorn gesê daar word vermoed dat die drie deel is van ’n misdaadsindikaat wat in die Wes- en Oos-Kaap motors en woonhuise teiken.
Beskuldigdes twee en drie het aangedui dat hulle om borgtog aansoek wil doen, waarop landdros Tom Claassen gesê het dit kan net tydens ’n formele aansoek gedoen word, omdat die staatsaanklaer, Marvon de Vos, dit gaan teenstaan.
“Tot dan moet julle in hegtenis bly,” het Claassen gesê.
Al drie word in die Prins Albert-gevangenis aangehou.
Beskuldigde een het die hof gevra om sy saak van dié van sy medebeskuldigdes te skei, “sodat ek net vir bedrog aangekla word”.
Hierop het Claassen gesê dis ’n kwessie wat hy met sy prokureur moet bespreek.
Claassen het die saak uitgestel tot 26 Julie vir formele pleitverrigtinge en moontlik ook aansoeke om borgtog.
July 6, 2017July 6, 2017 Deur Garnett Wicomb NUWE verhoordatums is bepaal vir twee se­nior weermagoffisiere wat tereg staan op klagtes van intimidasie, nadat...	Babadief skuldig
February 23, 2017February 23, 2017 Deur Garnett Wicomb DIE vrou wat ’n baba by die Toe­komsrus Kliniek op Oudtshoorn ge­steel het, is Vrydag in...	2 in hof vir dwelms, poging tot moord
June 15, 2017June 15, 2017 Deur Garnett Wicomb TWEE mans wat aangekla word van handeldryf en die besit van dwelms, asook poging tot moord en...	Rower mag appeleer
June 15, 2017June 15, 2017 Deur Garnett Wicomb ’N MAN met ’n verstommende lys vorige veroor­delings en wat 15 jaar tronkstraf opgelê is nadat...	Man in hof vir wrede moord op saamleefmaat
April 20, 2017April 20, 2017 Deur Garnett Wicomb DIE saamleefmaat van ’n vrou wat die naweek wreed vermoor is, het Dinsdag vlugtig in die...	Pa (63) in hof vir bylmoord
March 23, 2017March 23, 2017 Deur Garnett Wicomb ’N 63-JARIGE man wat sy seun drie keer met ’n byl gekap het, het in die...	+
March 22, 2017March 22, 2017 Deur Garnett Wicomb ‘N 63-JARIGE man wat sy seun drie keer met ’n byl gekap het, het in die...	+
January 27, 2017January 29, 2017 ’N VOORMALIGE prokureur van Oudtshoorn, Jacques du Preez, is Vrydag deur die Direktoraat vir Prioriteitsmisdaadondersoek (die Valke) in hegtenis geneem...	Forensiese ondersoek wys onreëlmatighede van R15 miljNou al drie aanklagte teen ‘Dr Eve’	0 Comments